Opravné uznesenie Krajského súdu Prešov sp. zn. 5S/11/2016 z 9. 7. 2018
Opravné uznesenie Krajského súdu Prešov z 9. júla 2018, sp. zn. 5S/11/2016, ECLI:SK:KSPO:2018:8016200220.3
Súd: Krajský súd Prešov
Spisová značka: 5S/11/2016
ECLI: ECLI:SK:KSPO:2018:8016200220.3
Dátum vydania: 9. 7. 2018
Forma: Opravné uznesenie
Text rozhodnutia
Súd: Krajský súd Prešov Spisová značka: 5S/11/2016 Identifikačné číslo súdneho spisu: 8016200220 Dátum vydania rozhodnutia: 10. 07. 2018 Meno a priezvisko sudcu, VSÚ: Mgr. Róbert Mitro ECLI: ECLI:SK:KSPO:2018:8016200220.3 Opravné uznesenie Krajský súd v Prešove v právnej veci žalobcu CHEMES, a. s. Humenné so sídlom Lazaretská 24, Bratislava, IČO: 31 695 426, právne zastúpeného SOUKENÍK - ŠTRPKA, s.r.o., Advokátska kancelária so sídlom Šoltésovej 14, Bratislava, proti žalovanému Okresnému úradu Prešov, odboru výstavby a bytovej politiky so sídlom Námestie mieru 3, Prešov, o preskúmanie zákonnosti a postupu opatrenia žalovaného zo dňa 21.01.2016 č. k. OU-PO-X na základe správnej žaloby, o oprave obchodného mena žalobcu a jeho právneho zástupcu a odôvodnenia rozsudku Krajského súdu v Prešove č.k. 5S/11/2016-106 zo dňa 20.09.2017 takto r o z h o d o l : O p r a v u j e označenie obchodného mena žalobcu v záhlaví rozsudku Krajského súdu v Prešove č.k. 5S/11/2016-106 zo dňa 20.09.2017 tak, že správne označenie je CHEMES, a. s. Humenné. O p r a v u j e označenie obchodného mena právneho zástupcu žalobcu v záhlaví rozsudku Krajského súdu v Prešove č.k. 5S/11/2016-106 zo dňa 20.09.2017 tak, že správne označenie je SOUKENÍK - ŠTRPKA, s.r.o. O p r a v u j e odôvodnenie rozsudku Krajského súdu v Prešove č.k. 5S/11/2016-106 zo dňa 20.09.2017 tak, že dopĺňa bod 58., ktorý znie: „Senát správneho súdu sa uzniesol pomerom hlasov 3:0.“ o d ô v o d n e n i e : 1. V záhlaví rozsudku č. k. 5S/11/2016-106 zo dňa 20.09.2017 správny súd uviedol obchodné meno žalobcu CHEMES a. s. Humenné a obchodné meno jeho právneho zástupcu SOUKENÍK - ŠTRBKA, s.r.o., namiesto správnych označení CHEMES, a. s. Humenné a SOUKENÍK - ŠTRPKA, s.r.o. 2. Po predložení veci Najvyššiemu súdu Slovenskej republiky na rozhodnutie o kasačnej sťažnosti podanej žalobcom vrátil najvyšší súd vec správnemu súdu na opravu týchto chýb. 3. Podľa § 143 SSP správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1. Podľa § 147 ods. 2 SSP ak nie je ďalej ustanovené inak, použijú sa na uznesenie primerane ustanovenia o rozsudku vrátane ustanovenia § 139 ods. 4 a § 141. 4. Vzhľadom na hore uvedenú skutočnosť a zákonnú úpravu správny súd opravil uvedené chyby v písaní vrátane doplnenia bodu 58. odôvodnenia, ktorý len zrejmou nesprávnosťou nebol pojatý do odôvodnenia, hoci podľa § 139 ods. 4 SSP je zrejmé, že ide o náležitosť odôvodnenia rozsudku. Poučenie: Proti tomuto uzneseniu je prípustná sťažnosť, a to v lehote 15 dní od doručenia uznesenia na správnom súde, ktorý napadnuté uznesenie vydal.

